**OBRAZLOŽENJE**

**I PRAVNA OSNOVA ZA DONOŠENJE AKTA**

Pravna osnova za donošenje Analize stanja sustava civilne zaštite na području Grada Pula-Pola za 2023. godinu sadržana je u članku 17. stavku 1. alineji 1. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22), članku 48. stavku 2. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“ broj 66/21) i članku 39. Statuta Grada Pula – Pola (Službene novine – Bollettino ufficiale Pula-Pola broj 7/09, 16/09, 12/11, 01/13, 2/18, 2/20, 4/21 i 5/21-pročišćeni tekst), kojim je propisana nadležnost predstavničkog tijela jedinice lokalne samouprave za njegovo donošenje.

**II RAZLOZI ZA DONOŠENJE AKTA**

Na temelju članka 17. stavka 1. alineje 1. Zakona o sustavu civilne zaštite, predstavničko tijelo jedinice lokalne i područne (regionalne) samouprave (u daljnjem tekstu: Zakon) razmatra i usvaja godišnju analizu stanja sustava civilne zaštite.

Predloženim aktom prati se napredak implementacije ciljeva iz Smjernica, utvrđuje se novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz plana razvoja sustava civilne zaštite, analizira financiranje sustava civilne zaštite i realizacija svih drugih aktivnosti od značaja za provođenje revizije planova razvoja sustava civilne zaštite.

Posebno se analiziraju aktivnosti Stožera civilne zaštite Grada Pula-Pola, Javne vatrogasne postrojbe Pula, Dobrovoljnog vatrogasnog društva Pula, Gradskog društva Crvenog križa Pula, Hrvatske gorske službe spašavanja – stanice Istra, udruga od posebnog značaja za cjelokupni sustav civilne zaštite, postrojbi civilne zaštite Grada Pula-Pola, povjerenika civilne zaštite Grada Pula-Pola, pravnih osoba u sustavu civilne zaštite Grada Pula-Pola te stanje skloništa i sustava javnog uzbunjivanja, kako bi se donio objedinjeni zaključak ukupnog stanja sustava civilne zaštite.

Sukladno članku 54. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“ broj 66/21) i članku 11. Zakona o pravu na pristup informacijama („Narodne novine“ broj 25/13, 85/15 i 69/22) Grad Pula-Pola provesti će savjetovanje sa zainteresiranom javnošću s ciljem upoznavanja šire javnosti te pribavljanja mišljenja, primjedbi i prijedloga o nacrtu prijedloga ovog akta.

**III PRIJEDLOG AKTA**

 Tekst nacrta akta dostavlja se u prilogu.

**IV PROCJENA POTREBNIH FINANCIJSKIH SREDSTAVA ZA PROVEDBU AKTA**

Za provedbu ovog akta osigurana su sredstva u Proračunu Grada Pula za 2024. godinu.

 **p.o. PROČELNIK**

 **Nebojša Nikolić, univ. mag. iur.**